સાંજે વાંચવામાં ગરકાવ થઈ ગયાને કારણે પ્રાર્થના જરા મોડી થઈ પણ તેથી એક લાભ એ થયો કે ચિત્રા અને સ્વાતિ પણ સ્થિતપ્રજ્ઞનાં લક્ષણ સાંભળવા માટે ઉપસ્થિત થઈ શકી. ક્ષિતિજ ઉપર બન્ને એકી વખતે ઊગતી હોય છે તો પણ ચિત્રાનાં પગલાં હળવાં અને દૂર દૂર પડવાને કારણે તે ઝડપથી ઉપર ચઢે છે. જ્યારે સ્વાતિ પોતાના તેજના ભારથી અગસગમનાં હોય એ સ્વાભાવિક છે. ચંદ્ર ગઈકાલ કરતાં આજ કઈંક નજીક આવેલો છે. આવતી કાલે તે ચિત્રાને મંદિરે પહોંચી જશે. સ્વાતિનું લાવણ્ય વધારે; છતાંચંદ્ર તો ચિત્રાનું સાનિધ્ય પસંદ કરે છે. ચિત્રા છે જ એવી નિખાલસ વૃતિની.